HU Az Európai Unió Hivatalos Lapja C 206/2

Az Európai Unió Tanácsa az alábbi információkat hozza AL-NASSER, Abdelkarim Hussein Mohamed, AL YACOUB, Ibrahim Salih Mohammed, IZZ-AL-DIN, Hasan (más néven GARBAYA, Ahmed, más néven SA-ID, más néven SALWWAN, Samir), MOHAMMED, Khalid Shaikh (más néven ALI, Salem, más néven BIN KHALID, Fahd Bin Adballah, más néven HENIN, Ashraf Refaat Nabith, más néven WADOOD, Khalid Adbul), a „Popular Front for the Liberation of Palestine” („Népi Front Palesztina Felszabadításért”) – „PFLP”, a „Popular Front for the Liberation of Palestine – General Command” („Népi Front Palesztina Felszabadításért – Főparancsnokság”) (más néven „PFLP – General Command”), „Fuerzas armadas revolucionarias de Colombia” – „FARC” („Revolutionary Armed Forces of Colombia” – „Kolumbiai Forradalmi Fegyveres Erők”) tudomására, akik, illetve amelyek a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK tanácsi rendelet 2. cikkének (3) bekezdésében említett jegyzéken szerepelnek

(lásd a 2015. március 26-i (EU) 2015/513 tanácsi végrehajtási rendelet mellékletét)

(2015/C 206/02)

Az (EU) 2015/513 tanácsi végrehajtási rendeletben (1) felsorolt személyek, csoportok és szervezetek tudomására hozzuk a következő információkat:

A 2580/2001/EK tanácsi rendelet (2) előírja, hogy az érintett személyek, csoportok és szervezetek tulajdonában lévő valamennyi pénzeszközt, egyéb vagyoni értéket és gazdasági erőforrást be kell fagyasztani, valamint hogy semmiféle pénzeszközt, egyéb vagyoni értéket és gazdasági erőforrást nem lehet – sem közvetlenül, sem közvetve – rendelkezésükre bocsátani.

A fent említett személyek, csoportok és szervezetek jegyzékbe vételére vonatkozóan új információk kerültek a Tanács birtokába. Ezen új információk vizsgálatát követően a Tanács értelemszerűen módosította az indokolásokat.

Az érintett személyek, csoportok és szervezetek kérelmet nyújthatnak be, hogy a Tanács adjon naprakész indokolásokat arról, hogy milyen okból tartja őket az említett listán; a kérelmek az alábbi címre küldhetők:

Council of the European Union (Attn: CP 931 designations) Rue de la Loi 175 1048 Bruxelles/Brussel BELGIQUE/BELGIË E-mail: sanctions@consilium.europa.eu

A kérelmeket 2015. június 26-ig kell beküldeni.

Az érintett személyek, csoportok és szervezetek – az esetleges igazoló dokumentummal kiegészítve – bármikor kérelmet nyújthatnak be a fenti címre a Tanácshoz, hogy az bírálja felül a listára való felvételükről és az ott tartásukról szóló határozatot. E kérelmeket kézhezvételükkor bírálják el. E tekintetben felhívjuk az érintett személyek, csoportok és szervezetek figyelmét a listának a 2001/931/KKBP közös álláspont (3) 1. cikke (6) bekezdésének értelmében történő, a Tanács általi rendszeres felülvizsgálatára. A kérelmeket 2015. július 1-jéig be kell nyújtani ahhoz, hogy azok a soron következő felülvizsgálat alkalmával elbírálásra kerüljenek.

Felhívjuk az érintett személyek, csoportok és szervezetek figyelmét azon lehetőségre, hogy az érintett tagállam(ok)nak a rendelet mellékletében felsorolt illetékes hatóságainál – az említett rendelet 5. cikkének (2) bekezdésével összhangban – kérelmezhetik a befagyasztott pénzeszközök alapvető szükségletekre vagy konkrét kifizetésekre történő használatának engedélyezését. Az illetékes hatóságok naprakész listája az alábbi internetes címen érhető el:

http://ec.europa.eu/comm/external_relations/cfsp/sanctions/measures.htm

(1) HL L 82., 2015.3.27., 1. o.

(2) HL L 344., 2001.12.28., 70. o.

(3) HL L 344., 2001.12.28., 93. o.